Dwom 150
1 Monkamfo Awurade.
Monkamfo Awurade wɔ ne kronkronbea;
monkamfo no wɔ ɔsoro tumi mu.
2 Monkamfo no wɔ ne tumi mu nneyɛe ho;
monkamfo no wɔ ne kɛseyɛ a ɛboro biribiara so no ho.
3 Momfa torobɛnto nnyigyei nkamfo no,
momfa asanku ne bɛnta nkamfo no,
4 momfa akasaa ne asaw nkamfo no,
momfa sankuten ne atɛntɛbɛn nkamfo no,
5 momfa kyɛnkyɛn mmobɔmu so nkamfo no,
momfa kyɛnkyɛn nnyigyei nkamfo no.
6 Momma nea ɛhome nyinaa nkamfo Awurade.
Monkamfo Awurade.